Bojo tuwa bojo nomer siji kang umur-umurané sak pantaran lan Pak Hurip kuwi pancèn kaya wus dilalèkaké. Kamangka bojo tuwa kuwi meneng-menen tansah migatèkaké Pak Hurip lan mesthi atut salaku jantraning uripé. Jroning kahanan kepriyé waé, ing endi waé lan kapan waé. Pak Hurip prasasat wis nyingkur Atut, sakwisé éntuk Rukmi. Saya-saya bareng duwé bojo Lintang. Nanging Atut tetep waé anggoné setya lan ora bakal suda pamoring tresnané marang Pak Hurip. Wekasané kanthi sikap anteng lan praupan jinem Atus terus mrasajake blak-ing atiné.